Ցանկացած, նույնիսկ ամենաբարգավաճ երկրում, անշուշտ, կա իրավացի բողոքողների ստվար զանգված, որոնց խոսքը հարկ է, որ տեղ հասնի, իսկ խնդիրները՝ լուծում ստանան: Պետությունները, ըստ էության, դրան են կոչված՝ ստեղծել օրենքներ, ձևավորել կառույցներ, կարգ սահմանել, կարգուկանոն պահպանել: Այսօրվա աշխարհում, ցավոք, նման խնդիրները փորձում են փողոց դուրս գալով լուծել: Իսկ այդ անկառավարելի փողոցում միշտ էլ հնարավոր կլինի իրադարձություններին որոշ ուժերի համար ցանկալի ընթացք տալ: